હિંમતનગર તાલુકામાં અરવલ્લી ગિરીમાળાઓને અડીને આવેલા જગતપુર, રામટેકરી, ગોપાલક, હુંજ, રાયાકંપા, પુનાસણ, બોખર, જવાનગઢ સહિતના ગામોના પશુપાલકોમાં છેલ્લી બે રાત્રીથી દીપડાનો ફફડાટ જોવા મળી રહ્યો છે, શનિવારે રાત્રીના સમયે જગતપુરાના રામટેકરી વિસ્તારમાં આવેલા ખેતરના સીમાડામાં દીપડાએ લટાર મારતાં રાત્રીના સમયે પાણી વાળતા ખેડૂતો ભયભીત થઈ ગયા છે, અરવલ્લી ગીરીમાળાઓ નજીક પાણી અને શિકારની શોધમાં અવારનવાર દીપડાએ ઘેટાં, બકરાં, કુતરા, રોઝ જેવા અનેક પ્રાણીઓના મારણ પણ કર્યા છે.